CELEX: C2005/193/19
Language: fi
Date: 2005-08-06 00:00:00
Title: Asia C-220/05: Tribunal administratif de Lyonin 7.4.2005 tekemällään päätöksellä esittämä ennakkoratkaisupyyntö asiassa Jean Auroux ym. vastaan Commune de Roanne, väliintulijana Société d'équipement du département de la Loire

6.8.2005   
            
            
               FI
            
            
               Euroopan unionin virallinen lehti
            
            
               C 193/11
            
         Tribunal administratif de Lyonin 7.4.2005 tekemällään päätöksellä esittämä ennakkoratkaisupyyntö asiassa Jean Auroux ym. vastaan Commune de Roanne, väliintulijana Société d'équipement du département de la Loire
   (Asia C-220/05)
   (2005/C 193/19)
   Oikeudenkäyntikieli: ranska
   Tribunal administratif de Lyon on pyytänyt 7.4.2005 tekemällään päätöksellä, joka on saapunut yhteisöjen tuomioistuimeen 19.5.2005, Euroopan yhteisöjen tuomioistuimelta ennakkoratkaisua asiassa Jean Auroux ym. vastaan Commune de Roanne, väliintulijana Société d'équipement du département de la Loire, seuraaviin kysymyksiin:
   
               1.
            
            
               Onko sellainen sopimus, jolla hankintaviranomainen antaa toisen hankintaviranomaisen tehtäväksi yleishyödyllisen kehittämishankkeen toteuttamisen ja jonka mukaan tämä viimeksi mainittu hankintaviranomainen luovuttaa ensimmäiselle hankintaviranomaiselle sen tarpeita palvelemaan tarkoitetut työt ja jonka voimassaolon päättyessä ensimmäisestä hankintaviranomaisesta tulee automaattisesti niiden muilla maa-alueilla tehtyjen töiden sekä sellaisten töiden omistaja, joita ei ole luovutettu kolmansille, 14.6.1993 annetun direktiivin 93/37/ETY, (1) sellaisena kuin se on muutettuna, 1 artiklan säännöksissä tarkoitettu julkinen rakennusurakka?
            
         
               2.
            
            
               Jos ensimmäiseen kysymykseen vastataan myöntävästi, onko tämän saman direktiivin 6 artiklassa tarkoitetun edellä mainitun 5 000 000 euron rajan arvioinnissa otettava huomioon ainoastaan hankintaviranomaiselle luovutetuista töistä vastikkeena maksettu hinta, vai tämä hinta ja maksetut osallistumisosuudet, vaikka nämä on vain osittain osoitettu näiden töiden toteuttamiseen vai kaikkien töiden kokonaisarvo, kun otetaan huomioon, että hyödykkeistä, joita ei ole sopimuksen voimassaolon päättyessä luovutettu, tulee automaattisesti ensimmäisen hankintaviranomaisen omaisuutta ja tällöin ensimmäinen hankintaviranomainen jatkaa voimassa olevien sopimusten toteuttamista ja ottaa vastatakseen toisen hankintaviranomaiset ottamat lainat?
            
         
               3.
            
            
               Jos kahteen ensimmäiseen kysymykseen vastataan myöntävästi, voiko ensimmäinen hankintaviranomainen vapautua samassa direktiivissä säädetyn julkisen hankintamenettelyn käytöstä tällaisen sopimuksen tekemisessä siitä syystä, että tällainen sopimus voidaan tehdä vain tietynlaisten oikeushenkilöiden kanssa ja että toinen hankintaviranomainen soveltaa näitä samoja menettelyjä omissa palveluhankinnoissaan?
            
         
      (1)  Julkisia rakennusurakoita koskevien sopimusten tekomenettelyjen yhteensovittamisesta 14 päivänä kesäkuuta 1993 annettu neuvoston direktiivi 93/37/ETY (EYVL L 199, 9.8.1993, s. 54).